Mark Fistric

Mark Fistric (s. 1. kesäkuuta 1986 Edmonton, Alberta, Kanada) on kanadalainen entinen jääkiekkopuolustaja. Isokokoinen Fistric oli maalinedustapelaaja, joka taklasi kovaa ja oli hyvä kaksinkamppailuissa.Jatkoaika.com Fistric pelasi urallaan kahdeksan kautta NHL-liigassa edustaen Dallas Starsia, Edmonton Oilersia ja Anaheim Ducksia.

Ura
Fistric pelasi kauteen asti 2001–2002 Edmonton MLACissa. Tuon kyseisen kauden päätteeksi hänet valittiin AMHL:n parhaaksi puolustajaksi ja palkittiin Brian Benning Trophylla. Samalla kaudella Fistric pelasi myös neljä ottelua WHL-joukkue Vancouver Giantsissa tehden kaksi syöttöpistettä, mutta hän pelasi siellä pääosin vuodet 2002–2006. Fistric teki siellä parhaimmillaan 29 pistettä kaudella 2005–2006, joka päättyi WHL:n mestaruuteen, Ed Chynoweth Cupiin.EliteProspects Dallas Stars varasi Fistricin ensimmäisellä kierroksella 28. pelaajana NHL:n varaustilaisuudessa 2004.

Kaudeksi 2006–2007 Fistric siirtyi kolmivuotisella tulokassopimuksella Dallas Starsin organisaatioon. Hän pelasi ensimmäisen sopimuskautensa vielä kokonaan farmijoukkue Iowa Starsissa, AHL:ssä. Kaudella 2007–2008 Fistric teki NHL-debyyttinsä ja murtautui samalla Starsin NHL-miehistöön. Hän pelasi syyskauden pääosin farmissa, mutta NHL:n puolella Fistric pelasi yhteensä 37 runkosarjaottelua tehden kaksi syöttöpistettä sekä yhdeksän playoff-ottelua ilman tehopisteitä. Kaudella 2008–2009 hän pelasi 36 runkosarjaottelua tehden neljä syöttöpistettä. Fistric pelasi noin puolet kaudesta farmijoukkue Manitoba Moosessa, jota hän vahvisti myös AHL:n pudotuspeleissä keväällä 2009.

Heinäkuussa 2009 Fistric teki Starsin kanssa kolmivuotisen ja kolmen miljoonan dollarin arvoisen jatkosopimuksen. Hän pelasi kauden 2009–2010 kokonaan NHL:ssä ja teki 69 ottelussa tehot 1+9=10. Kaudella 2010–2011, joulukuussa 2010 Fistric pelasi myös kolme ottelua farmijoukkue Texas Starsissa marraskuussa tulleen alavartalovamman takia. Fistric pelasi Dallas Starsissa kauteen 2011–2012 asti. Tammikuussa 2013, muutama päivä ennen työsulun lyhentämän kauden 2012–2013 alkua, hän siirtyi Edmonton Oilersiin. Stars sai vaihdossa kolmannen kierroksen varausvuoron NHL:n varaustilaisuudessa 2013.

Elokuussa 2013 Fistric siirtyi Anaheim Ducksiin vuoden sopimuksella.

Tilastot
 2000–2001  Edmonton MLAC  AMBHL  34  13  13  26  144  –  –  –  –  –  2001–2002  Edmonton MLAC  AMHL  30  8  10  18  85  –  –  –  –  –   Vancouver Giants  WHL  4  0  2  2  0  –  –  –  –  – 2002–2003  Vancouver Giants  WHL  63  2  7  9  81  4  0  0  0  8 2003–2004  Vancouver Giants  WHL  72  1  11  12  192  11  0  2  2  10 2004–2005  Vancouver Giants  WHL  15  1  5  6  32  6  1  1  2  16 2005–2006  Vancouver Giants  WHL  60  7  22  29  148  18  1  9  10  30 2006–2007  Iowa Stars  AHL  80  2  22  24  83  12  0  0  0  16 2007–2008  Iowa Stars  AHL  30  1  4  5  48  –  –  –  –  –   Dallas Stars  NHL  37  0  2  2  24  9  0  0  0  6 2008–2009  Manitoba Moose  AHL  35  0  8  8  26  22  2  5  7  26   Dallas Stars  NHL  36  0  4  4  42  –  –  –  –  – 2009–2010  Dallas Stars  NHL  67  1  9  10  69  –  –  –  –  – 2010–2011  Texas Stars  AHL  3  0  0  0  2  –  –  –  –  –   Dallas Stars  NHL  57  2  3  5  44  –  –  –  –  – 2011–2012  Dallas Stars  NHL  60  0  2  2  41  –  –  –  –  – 2012–2013  Edmonton Oilers  NHL  25  0  6  6  32  –  –  –  –  – 2013–2014  Anaheim Ducks  NHL  34  1  4  5  28  5  0  0  0  6   Norfolk Admirals  AHL  2  0  0  0  4  –  –  –  –  – 2014–2015  Norfolk Admirals  AHL  33  1  6  7  82  –  –  –  –  –   Anaheim Ducks  NHL  9  0  0  0  4  –  –  –  –  – 8 kautta  yhteensä  NHL  325  4  30  34  284  14  0  0  0  12

Lähteet

Viitteet

Luokka:Kanadalaiset jääkiekkoilijat
Luokka:Dallas Starsin varaamat pelaajat
Luokka:Vuonna 1986 syntyneet
Luokka:Elävät henkilöt